ಬಿಗ್ ಬಾಸ್ : ರಾಕೇಶ್ ಬಳಸಿ ಬಿಸಾಕಿರೋ ಟಿಶ್ಯೂ ಎಂದ ಸೋನು ಶ್ರೀನಿವಾಸ್ ಗೌಡ

ಬಿಗ್ ಬಾಸ್ ಮನೆಯಲ್ಲಿ ದಿನಕ್ಕೊಂದು ಲವ್ ಸ್ಟೋರಿ ಹುಟ್ಟಿಕೊಳ್ಳುತ್ತಿವೆ. ಆ ಸ್ಟೋರಿಗಳು ಕ್ಷಣ ಹೊತ್ತು ಹುಟ್ಟಿ, ಅರೆ ಕ್ಷಣದಲ್ಲೇ ಸಾಯುವಂಥವು ಆಗಿದ್ದರೂ, ಆಡುವ ಮಾತುಗಳಿಂದಾಗಿ ಮನೆಯ ವಾತಾವರಣವನ್ನು ಬಿಸಿ ಮಾಡುತ್ತಿವೆ. ಅದರಲ್ಲೂ ಸ್ಫೂರ್ತಿ ಗೌಡ, ರಾಕೇಶ್ ಮತ್ತು ಸೋನು ಶ್ರೀನಿವಾಸ್ ಗೌಡ ಅವರ ತ್ರಿಕೋನ ಆಟವಂತೂ ನೋಡುಗರಿಗೆ ಸಖತ್ ಮಜಾ ಕೊಡುತ್ತಿದೆ. ಇದನ್ನೂ ಓದಿ:ಗಾಯಕ ಶಿವಮೊಗ್ಗ ಸುಬ್ಬಣ್ಣ ವಿಧಿವಶ

ಸ್ಫೂರ್ತಿ ಮತ್ತು ರಾಕೇಶ್ ನಡುವೆ ಏನೋ ನಡೆದಿದೆ ಎನ್ನುವಂತೆ ಬಿಂಬಿಸಲಾಗುತ್ತಿದೆ. ಹಾಗಾಗಿಯೇ ಎಟ್ ಲಿಸ್ಟ್ ನಾನು ನಿನ್ನನ್ನು ಇಷ್ಟ ಪಡುತ್ತೇನೆ ಅಂತಾದರೂ ಹೇಳು ಎಂದು ರಾಕೇಶ್ ಈಗಾಗಲೇ ಸ್ಫೂರ್ತಿ ಗೌಡನನ್ನು ಕೇಳಿದ್ದಾರೆ. ಅದಕ್ಕೂ ಮುನ್ನ ಸೋನು ಗೌಡ ಕೂಡ ರಾಕೇಶ್ ಮೇಲೆ ಒಂದು ಕಣ್ಣು ಇಟ್ಟವರೆ. ಹೀಗಾಗಿ ಮನೆಯಲ್ಲಿ ಕಾವೇರಿದ ವಾತಾವರಣವಿದೆ. ಈ ಇಬ್ಬರು ಹುಡುಗಿಯರ ನಡುವೆ ಇದೀಗ ರಾಕೇಶ್ ಬಳಸಿಬಿಟ್ಟು ಟಿಶ್ಯೂ ಪೇಪರ್ ಆಗಿದ್ದಾರೆ.

ಸ್ಫೂರ್ತಿಗೌಡ ಮತ್ತು ಸೋನು ಗೌಡ ನಡುವೆ ಮಾತು ಶುರುವಾಗುತ್ತದೆ, ಅದು ರಾಕೇಶ್ ವಿಚಾರವಾಗಿ. ಆಗ ಸೋನು ಟಿಶ್ಯೂ ಪೇಪರ್ ಬಗ್ಗೆ ಮಾತನಾಡ್ತಾ, ಟಿಶ್ಯೂ ಪೇಪರ್ ಬಳಸಿದ ಮೇಲೆ ಏನ್ ಮಾಡ್ತಾರೆ ಎಂದು ಕೇಳುತ್ತಾರೆ. ಟಿಶ್ಯೂ ಪೇಪರ್ ಬಳಸಿದ ಮೇಲೆ ಬೀಸಾಕ್ತೀವಿ ಅಂತಾರೆ ಸ್ಫೂರ್ತಿ. ಅದೇ, ನಾನು ರಾಕೇಶ್ ಅನ್ನು ಟಿಶ್ಯೂ ಪೇಪರ್ ಅನ್ನು ಬಳಸಿ ಬಿಸಾಕಿದ್ದೀನಿ ಎನ್ನುವ ಶಾಕಿಂಗ್ ಸ್ಟೇಟ್ ಮೆಂಟ್ ಕೊಡುತ್ತಾರೆ. ಆದರೆ, ಯಾವ ಅರ್ಥದಲ್ಲಿ ಅದನ್ನು ಹೇಳಿದರು ಎಂದು ಹೇಳದೇ, ರಾಕೇಶ್ ನನ್ನು ಟಿಶ್ಯೂ ಪೇಪರ್ ಗೆ ಹೋಲಿಸಿ, ಮಜಾ ನೋಡಿದ್ದಾರೆ ಸೋನು.