ರಾಕೇಶ್‍ಗೆ ಸೋನು ಮೇಲೆ ಲವ್ವಾಗಿದ್ಯಾ? ಏನಿದು ಬಿಗ್‍ಬಾಸ್ ಮನೆಯಲ್ಲಿ ಹೊಸ ಕಹಾನಿ

ಕೆಲವೊಂದು ಸಲ ನಮ್ಮ ನಮ್ಮ ರಿಯಾಲಿಟಿ ಗುಣಗಳೇ ಎಲ್ಲರಿಗೂ ಇಷ್ಟವಾಗಿ ಬಿಡುತ್ತದೆ. ಒರಟುತನ ಅಂದರೂ, ಬಾಯಿ ಸರಿ ಇಲ್ಲ ಅಂತ ಅಷ್ಟು ಸಲ ಹೇಳಿದರೂ, ಸೋನು ಯಾವತ್ತಿಗೂ ತನ್ನ ಗುಣದಲ್ಲಿ ಬದಲಾವಣೆ ಮಾಡಿಕೊಳ್ಳಲೇ ಇಲ್ಲ. ಆದರೆ ಈಗ ಆಕೆಯನ್ನೇ ಮನೆಯ ಪ್ರತಿಯೊಬ್ಬರು ತಮ್ಮದೇ ರೀತಿಯಲ್ಲಿ ಹೊಗಳುವುದಕ್ಕೆ ಶುರು ಮಾಡಿದ್ದಾರೆ. ಆದರೆ ರಾಕಿಗೆ ಕೊಂಚ ಸ್ಪೆಷಲ್ ಅಟ್ರಾಕ್ಷನ್ ಬಂದಿದೆ ಎನಿಸುತ್ತಿದೆ. ಅವಳು ತನ್ನ ಬಗ್ಗೆ ಯಾವ ಒಪಿನಿಯನ್ ಇಟ್ಟುಕೊಂಡಿದ್ದಾಳೆ ಎಂಬ ಕುತೂಹಲ ಹೆಚ್ಚಾಗಿದೆ. ಅದನ್ನು ತಿಳಿಯುವುದಕ್ಕೆ ತಾನು ಟ್ರೈ ಮಾಡಿದ್ದಲ್ಲದೆ, ಮನೆಯವರಿಂದಾನು ಆ ಕಾರ್ಯಕ್ಕೆ ಕೈ ಹಾಕಿದ್ದಾನೆ.

ಸೋನು ಕೂಡ ಇತ್ತೀಚೆಗೆ ರಾಖಿ ವಿಚಾರದಲ್ಲಿ ತುಂಬಾನೆ ಕಾಳಜಿ ತೆಗೆದುಕೊಳ್ಳುತ್ತಿದ್ದಾಳೆ. ರಾಕಿಗೋಸ್ಕರ ಎಲ್ಲರ ಬಳಿ ಜಗಳವಾಡಿ ಮೂರು ಪೀಸ್ ಪಪ್ಪಾಯ ಎತ್ತಿಟ್ಟಿದ್ದಾಳೆ. ಅವನಿಗೋಸ್ಕರ ಅಂತ ಸಮಯ ಇಡುತ್ತಾಳೆ. ಸುಮ್ಮನೆ ಸುಮ್ಮನೆ ಇದ್ದವಳೂ ಡೈನಿಂಗ್ ಟೇಬಲ್ ನಲ್ಲಿ ಹೊಡಿಬೇಕು ಅನಿಸುತ್ತಿದ್ದರೆ ಹೊಡೆದು ಬಿಡಬೇಕು, ಮಾತನಾಡಿಸಬೇಕು ಎನಸಿದರೆ ಮಾತನಾಡಿಬಿಡಬೇಕು, ಬೈಬೇಕು ಅನಿಸಿದರೆ ಬೈದು ಬಿಡಬೇಕು, ಏನನ್ನು ಮನಸ್ಸಿನಲ್ಲಿ ಇಟ್ಟುಕೊಳ್ಳಬಾರದು. ಅನ್ನಿಸಿದ್ದೆಲ್ಲವನ್ನು ಹೇಳಿಬಿಡಬೇಕು ಎಂದಿದ್ದಾಳೆ.  ಇದನ್ನೂ ಓದಿ: ಜಶ್ವಂತ್- ನಂದಿನಿ ಮಧ್ಯೆ ಇದ್ದ ಮನಸ್ತಾಪ ರೂಪೇಶ್‍ನಿಂದ ಸರಿ ಆಯ್ತಾ?

ಹಾಗೇ ರಾಕಿ ವಿಚಾರ ಬಂದಾಗ ಮನಸ್ಸಲ್ಲೇ ನಗುತ್ತಾನೆ. ಆದರೆ ಅವನು ಫೀಲಿಂಗ್ಸ್‍ಗೆ ವ್ಯಾಲ್ಯೂ ಕೊಡಲ್ಲ ಎಂಬ ಬೇಸರ ಕೂಡ ಇದೆ. ಜಯಶ್ರೀ ಬಳಿ ಅದನ್ನೇ ಹೇಳಿದ್ದಾಳೆ. ಬಳಿಕ ಮಧ್ಯಾಹ್ನ ಸೋಯಾ ಫ್ರೈ ತಿನ್ನುವಾಗ ರಾಕಿಗೆ ತಿನ್ನಿಸಲು ಹೋಗಿದ್ದಾಳೆ ಬೇಡ ಎಂದಿದ್ದಾನೆ. ಇದೆಲ್ಲಾ ಮುಗಿದ ಮೇಲೆ ಸೋನು ಲೈಟ್ ಆಗಿ ಟಚ್ ಅಪ್ ಮಾಡಿಕೊಳ್ಳಲು ಪೌಡರ್ ರೂಮಿಗೆ ಹೋಗಿದ್ದಳು. ಆಗ ಹಿಂದೆಯೇ ಸದ್ದು ಮಾಡದಂತೆ ಬಂದ ರೂಪೇಶ್ ಅವಳು ಏನು ಮಾತನಾಡುತ್ತಿದ್ದಾಳೆ ಅಂತ ಕೇಳಿಸಿಕೊಂಡಿದ್ದಾನೆ.

ಸೋನು, ರಾಕಿ ಬಗ್ಗೆ ಗಮನವೇ ಇಲ್ಲದಂತೆ ಅವನ ಬಗ್ಗೆಯೇ ಮಾತನಾಡುತ್ತಿದ್ದಾಳೆ. ನೀನ್ಯಾಕೆ ಅವನ ಸಹವಾಸಕ್ಕೆ ಹೋಗ್ತೀಯಾ. ಏನೋ ಮಿಸ್ಸಾಗಿ ಬಿದ್ದಿದ್ದಕ್ಕೇನೆ ಅಯ್ಯಯ್ಯಾ ಅಂದುಬಿಟ್ಟಾ. ಈಗ ನೀನು ಹೋಗಿ ಅವನನ್ನು ಕೇರ್ ಮಾಡೋದು, ತಿನ್ನಿಸೋದನ್ನ ನೋಡಿದರೆ ಮಖ್ ಮಖ್‍ಕ್ಕೆ ಹೊಡೆದಾಕಿ ಬಿಡುತ್ತೇನೆ. ಬೇಕು ಅಂತ ಏನು ಮಾಡಿದ್ದಲ್ಲ. ಅವನು ಯಾವ ಸೀಮೆ ಫ್ರೆಂಡು ಅಂತ ಒಬ್ಬೊಬ್ಬಳೆ ಮಾತನಾಡಿಕೊಂಡು ಹೊರಗೆ ಬಂದಿದ್ದಾರೆ. ಅಲ್ಲೆ ಕದ್ದು ಕುಳಿತಿದ್ದ ರಾಕೇಶ್ ಅವಳನ್ನು ಹೆದರಿಸಿದ್ದಾರೆ.

ಮಧ್ಯಾಹ್ನ 2.30 ಗಂಟೆ ಆಗಿತ್ತು. ಜಯಶ್ರೀ ಹಾಗೂ ಸೋನು ಒಂದು ಬೆಡ್ ಮೇಲೆ ಮಲಗಿದ್ದರು. ರಾಕೇಶ್ ಅದರ ಎದುರುಗಡೆ ಮಲಗಿದ್ದ. ಆಗ ಅವನು ಹೋದ ಬಿಡು ಅಂತ ಹೇಳಿದ ಜಯಶ್ರೀ, ರಾಕಿ ಬಗ್ಗೆ ಕೇಳಿದ್ದಾಳೆ. ಸೋನು ಮಾತನಾಡುವಾಗ. ಓಓ ನಿಂಗೆ ಏನ್ ಅನ್ನಿಸುತ್ತದೆ ನಿಜ ಹೇಳು. ಅವನತ್ತಿರ ಯಾವ ಫೀಲಿಂಗ್ಸ್‍ಗೂ ವ್ಯಾಲ್ಯೂ ಇಲ್ಲ ಎಂದಾಗ ಜಯಶ್ರೀ ನಿನಗಿದ್ಯಲ್ಲ ಅಂದಾಗ ಸೋನು ನನಗೂ ಇಲ್ಲ ಎಂದಿದ್ದಾಳೆ. ಆಗ ಜಯಶ್ರೀ, ಹಾಗಾದರೆ ಸುಮ್ನೆ ನೋಡೋದು ಮಾತನಾಡೋದೆಲ್ಲ ಏನು ಎಂದಿದ್ದಾಳೆ. ಇದನ್ನೂ ಓದಿ: ʻಬಿಗ್ ಬಾಸ್ʼ ಕನ್ನಡ ಸೀಸನ್ 9ಕ್ಕೆ ಕೌಂಟ್ ಡೌನ್ ಶುರು

ಅದಕ್ಕೆ ಸೋನು ಸುಮ್ನೆ ಅದೆಲ್ಲ. ಅಂದರೆ ಕೇರ್ ಮಾಡುತ್ತಾನೆ. ಆದರೆ ಫೀಲಿಂಗ್ಸ್‍ಗೆಲ್ಲಾ ಬೆಲೆ ಇಲ್ಲ. ಅವನ ಸ್ಟೋರಿಯಲ್ಲಿ ಪಾಪ ಅವನು ಬೇಜಾರಾಗಿದ್ದಾನೆ. ಕಷ್ಟ ಸುಖ ಮೋಸ ಎಲ್ಲದನ್ನು ನೋಡಿದ್ದಾನೆ. ಆರು ಜನರನ್ನು ಲವ್ ಮಾಡಿದ್ದಾನೆ. ಯಾರು ಆ ರೀತಿಯೆಲ್ಲಾ ಯಾರು ನಿಜ ಒಪ್ಪಿಕೊಳ್ಳಲ್ಲ. ತುಂಬಾ ಜೆನ್ಯೂನು ಇದ್ದಾನೆ ಅಂದಾಗ ಜಯಶ್ರೀ ಓ ಅವತ್ತಿನಿಂದಾನೇ ನಿಂಗೆ ಲವ್ ಆಗಿದ್ದ ಎಂದಾಗ ಸಡನ್ ಅರ್ಥ ಮಾಡಿಕೊಂಡ ಸೋನು, ಲವ್ ಅಂದರೆ ಕಪಾಳಕ್ಕೆ ಹೊಡಿತೀನಿ ಅಂತ ಹೇಳಿ ಮಾತು ಮುಂದುವರೆಸಿದ್ದಾಳೆ. ಅವತ್ತು ನಾನು ಅಂದುಕೊಂಡಿದ್ದೆ ಬೇಡ ಈ ಹುಡುಗನ ಸಹವಾಸ ಅಂತ. ಬಳಿಕ ಅದನ್ನು ನೆಗೆಟಿವ್ ಆಗಿ ಯಾಕೆ ಥಿಂಕ್ ಮಾಡಬೇಕು. ಬೇರೆ ಯಾವ ಹುಡುಗರು ಈ ರೀತಿ ಮಾತನಾಡಲ್ಲ. ನೀನೇ ನನ್ನ ಗರ್ಲ್ ಫ್ರೆಂಡ್ ಅಂತ ಹೇಳಿ ಮೋಸ ಮಾಡುತ್ತಾರೆ. ಆದರೆ ಇವನು ತುಂಬಾ ಜೆನ್ಯೂನ್ ಇದ್ದಾನೆ ಅನ್ನಿಸಿ, ಇವನೊಬ್ಬನೆ ಸಾಕು ಎಂದುಕೊಂಡೆ ಎಂದಿದ್ದಾಳೆ. ಮಧ್ಯೆ ಮಧ್ಯೆ ಜಯಶ್ರೀ ಕೂಡ ರೇಗಿಸಿದ್ದಾರೆ. ಆಮೇಲೆ ಹಿಂದೆನೆ ಕೂತಿದ್ದ ರಾಕಿ ಬಗ್ಗೆಯೂ ಹೇಳಿದ್ದಾರೆ. ರಾಖಿ ಒಂದು ಸುಂದರ ನಗು ಬೀರಿ ಸೋನು ಕಡೆ ದಿಂಬೆಸೆದಿದ್ದಾನೆ.